Egil Christophersen

Egil Christophersen (født 27. januar 1949 i Bergen, død 12. november 2011 i Bergen) var en norsk historiker.

Han vokste opp på Kronstad i Bergen. Han var cand.philol. med hovedfag i historie fra 1977, med en oppgave om norsk planøkonomi i gjenreisningsperioden etter den andre verdenskrig. Christophersen var amanuensis ved Telemark distriktshøgskole 1978–1980, lektor ved Tønsberg gymnas 1980–1991 og lektor ved Langhaugen videregående skole i Bergen 1991–1997. Mellom 1997 og 2006 var han bestyrer ved Nordsjøfartmuseet i Telavåg, der han utarbeidet tre museumsutstillinger om henholdsvis tragedien i Telavåg, Nordsjøfarten og Shetlands-Larsen. Fra 2009 til sin død var han førstekonservator og seniorrådgiver ved Museum Vest.

 Bibliografi 
 Vestfold i krig (1989).
 Okkupasjonsår i Stjørdalsbygdene 1940–1945, bind 1 (1993).
 Okkupasjonsår i Stjørdalsbygdene 1940–1945, bind 2 (1995).
 Nøtterøy 1914–1940. Krig og kriser – vekst og fornyelse, bind 1 (2009).
 Nøtterøy 1940–2000. Krig og okkupasjon, velstand – makt og avmakt, bind 2 (2010).

 Referanser 

Kategori:Norske historikere
Kategori:Norske lektorer
Kategori:Personer fra Bergen kommune
Kategori:Fødsler i 1949
Kategori:Dødsfall i 2011